В И С Ш    С Ъ Д Е Б Е Н    С Ъ В Е Т

П Р О Т О К О Л   № 35

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 17.12.2025 г.

Днес, 17.12.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Олга Керелска
                                                                                             Огнян Дамянов
                                                                                             Боян Новански
                                                                                             Пламен Найденов

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Стоянка Георгиева – главен експерт – инженер в отдел „СФСП“.

- Управление на собствеността:

	1.ОТНОСНО: Проект на решение за съгласуване на решение на Министерския съвет за възлагане на представляващия Висшия съдебен съвет да сключи договор за покупка на имот в полза на държавата, находящ се в гр. Перник.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
Р Е Ш И:

1.1. СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 4638/12.12.2025 г., от главния секретар на Министерството на регионалното развитие и благоустройството относно проект на Решение на Министерския съвет за възлагане на представляващия Висшия съдебен съвет да сключи договор за покупка в полза на държавата на имот, собственост на „БДЖ – Товарни превози“ ЕООД, намиращ се в гр. Перник, ул. Отец Паисий“ № 41А, представляващ сграда с идентификатор 55871.505.841.7 по КККР на гр. Перник, обявяването му за имот – публична държавна собственост, и за предоставянето му безвъзмездно в управление на Висшия съдебен съвет за нуждите на структури на прокуратурата в гр. Перник.
1.2. ИЗПРАЩА решението на главния секретар на Министерство на регионалното развитие и благоустройството по компетентност.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ